โกลเบล็กจ่อดึงต่างชาติถือหุ้น
รุกเพิ่มพอร์ตสินเชื่อบทวิจัยเปิดแอพข้อมูลหุ้นบนไอโฟน
19 เม.ย. 2555

รุกเพิ่มพอร์ตสินเชื่อบทวิจัยเปิดแอพข้อมูลหุ้นบนไอโฟน 
โกลเบล็กยุค “ธนพิศาล” กุมบังเหียน ตั้งเป้าดึงพันธมิตรถือหุ้น 49% ชูจุดแข็งบริษัทแม่ค้าทองคำ เปิดตัวเทรดหุ้นบนไอโฟนไอแพด 
นายธนพิศาล คูหาเปรมกิจ ประธานเจ้าหน้าที่บริหาร บริษัทหลักทรัพย์ โกลเบล็ก (GLOBLEX) เปิดเผยว่า การดำเนินธุรกิจในอนา คตหลังจากได้ก่อตั้งมาครบ 10 ปี จะมุ่งเป็นโบรกเกอร์ขนาดกลางที่มีความยืดหยุ่นและมีบริการครบวงจรให้กับลูกค้า และมีความสามารถที่จะแข่งขันในการทำธุรกิจและพร้อมรับมือกับการเปิดประชา คมเศรษฐกิจอาเซียน (AEC)
นอกจากนี้ จะเปิดทางให้พันธ มิตรต่างประเทศเข้ามาร่วมถือหุ้น เพราะบริษัทไม่มีธนาคารหนุนหลัง โดยถ้าหากมีต่างประเทศให้ความสนใจก็พร้อมที่จะเปิดทางให้เข้ามาถือหุ้นในสัดส่วน 49% ส่วนตระกูลคูหาเปรมกิจจะถือหุ้น 51% การตัดสินใจดึงพันธมิตรเข้ามา เพราะบริษัทได้เปลี่ยนแผนไม่นำหุ้นเข้าจดทะเบียนในตลาดหลักทรัพย์แล้ว 
“จุดเด่นที่จะดึงดูดให้พันธมิตรเข้ามา คือ การมีบริษัทแม่คือโกลเบล็ก โฮลดิ้ง ซึ่งทำธุรกิจทองคำและค้าทองคำ ซึ่งปัจจุบันมีส่วนแบ่งทางการตลาดเป็นอันดับหนึ่ง” นายธนพิศาล กล่าว
การที่บริษัทเป็นบริษัทขนาดเล็กแต่มีการประกอบธุรกิจครบและมีระบบงานสนับสนุนที่ดี มีการบริหาร ต้นทุนได้ดี ซึ่งเหตุที่ต้องการดึงพันธมิตรเพราะต้องการขยายพอร์ตปล่อยสินเชื่อมาร์จินโลนปัจจุบันอยู่ที่ 450 ล้านบาท และทำบทวิจัยที่ให้มีศักยภาพมากขึ้น
ประธานเจ้าหน้าที่บริหาร กล่าวว่า ในส่วนของเป้าหมายการทำธุรกิจนั้น คาดว่าจะพยายามให้ส่วนแบ่งทางการตลาด (มาร์เก็ตแชร์) ค้าหุ้นอยู่ที่ 2.5% จาก 2.3% และอัตราค่านายหน้าซื้อขายหุ้นกับลูกค้าที่ 0.18% ส่วนกำไรจะทรงจากปีก่อนที่ 40 ล้านบาท
นายธนพิศาล กล่าวว่า เพื่อเพิ่มศักยภาพในการให้บริหารลูกและสร้างความครบวงจรในการให้บริการ และใช้เป็นเครื่องมือในการรับมือกับการเปิดเสรีค่านายหน้าซื้อขายหลัก ทรัพย์ บริษัทได้เปิดตัว โกลเบล็ก แอพพลิเคชัน บนไอโฟนและไอแพด ซึ่งจะเป็นการย่อโลกไว้บนมือถือทั้งข้อมูลข่าวสารในและต่างประเทศ การเคลื่อนไหวของราคาหุ้นทั่วโลกแบบเรียลไทม์ และสามารถค้นหาข้อมูลย้อนหลังเพื่อให้นักลงทุนประเมินความเสี่ยงในการลงทุนได้
“ระบบนี้หวังว่าจะมีลูกค้ารุ่นใหม่ๆ เข้ามาเปิดบัญชีเพิ่มขึ้น 10% จากปัจจุบันมีลูกค้า 1.5 หมื่นบัญชี” นายธนพิศาล กล่าว